cyanic-selkie/wikianc huggingface dataset:
Ebikon
Sijainti
Ebikon sijaitsee Luzernin koillispuolella, Reussjoen etelärannalla.
Liikenne
Moottoritie A14 kulkee kaupungin poikki. SBB:n rautatie Luzernista Rotkreutziin ja Zugiin kulkee Ebikonin kautta. .
Karim Maroc
Karim Maroc (, s. 5. maaliskuuta 1958 Tonnay-Charente, Ranska) on algerialainen entinen jalkapalloilija. Hän pelasi keskikentällä.
Ura
Maroc vietti suurimman osan uransa Ranskassa pelaten muun muassa Lyonissa, Angersissa, Toursissa ja Montpellier’ssa. Hän pelasi sittemmin uransa viimeiset neljä vuotta Algeriassa MC Oranissa, jossa Maroc saavutti muun muassa Algerian mestaruuden vuonna 1988.
Maroc kuului myös Algerian maajoukkueeseen vuosien 1982 ja 1986 MM-kisossa.
Glion
Glion on kylä Montreux’n kaupungin alueella, Sveitsissä. Kylä sijaitsee vuoren rinteellä kaupungin kaakkoispuolella, noin kilometrin päässä Genevejärven rannasta ja noin 300 metriä järveä korkeammalla, 700 metriä merenpinnan yläpuolella.
Kylästä tuli kuulu kylpylä- ja parantolapaikka jo 1800-luvun jälkipuoliskolla. Osa hoitolaitoksista ja hotelleista on otettu muuhun käyttöön, muun muassa Valmontin parantola (Sanatorium Valmont) on nykyään Klinik Valmont.
Liikenne
Jyrkkään vuorenrinteeseen rakennettiin alhaalta Genevejärven rannasta, Territet’stä, vuonna 1883 kiskoköysirata (funikulaari). Rata on uusittuna edelleen käytössä. Se nousee 637 metrin matkalla 300 metriä.
Vuonna 1892 Glionista rakennettiin kapearaiteinen rautatie Caux’n kautta Les Rochers de Nayeen. Rataa jatkettiin Montreux’n keskustaan vuonna 1909. Moottoritie A9 (Lausanne–Martigny) kulkee Glionin ali 1,35 kilometriä pitkässä tunnelissa.
Laurent Gras
Laurent Gras (s. 15. maaliskuuta 1976 Chamonix) on ranskalainen jääkiekkoilija, joka pelasi keskushyökkääjänä. Hän laukoi vasemmalta.
Seuraura
Gras debytoi Ranskan pääsarjassa kaudella 1994–1995 Chamois de Chamonixin joukkueessa. Hän pelasi debyyttikaudellaan 19 ottelua tehopistein 1+1=2 keräten kaksi rangaistusminuuttia. Kaudella 1996–1997 Gras siirtyi Gothiques d’Amiensiin, jossa hän pelasi yhden kauden. Gras palasi Chamonixiin kaudella 1997–1998, jolloin hän teki uransa toiseksi suurimmat tehopisteet 21+15=36 pelaamassaan 41 ottelussa. Gras edusti Chamonixia vielä seuraavalla kaudella, jolloin hän voitti joukkueen sisäisen pistepörssin tehopisteillä 12+10=22. Gras palasi Amiensin joukkueeseen kaudella 1999–2000, ja kaudella 2002–2003 Gars pelasi koko uransa tehokkaimman pääsarjakauden, kun hän teki 35 ottelussa tehopisteet 19+18=37. Kaudella 2003–2004 Gras valittiin Amiensin varakapteeniksi, jolloin joukkue voitti Ranskan mestaruuden. Heti seuraavalla kaudella Gars toimi joukkueen kapteenina. Seuraavan kolmen kauden ajan hän toimi taas joukkueen varakapteenina.
Gras siirtyi kaudella 2008–2009 Pingouins de Morzine-Avoriazin joukkueeseen, jossa hän pelasi 26 ottelua tehopistein 10+14=24 keräten 16 rangaistusminuuttia. Seuraavalla kaudella Gras palasi jälleen Chamonixiin, jonka varakapteenina hän toimi seuraavan kahden kauden ajan. Kaudella 2009–2010 Gras voitti Chamonixin sisäisen pistepörssin tehopisteillä 13+18=31. Seuraavalla kaudella Gras valittiin Chamonixin kapteeniksi, mutta kaksi seuraavaa kautta hän toimi taas varakapteenina. Gras pelasi Chamonixin joukkueessa vielä 21 ottelua kaudella 2014–2015 kunnes hän lopetti pääsarjauransa.
Maajoukkueura
Gras edusti Ranskaa seitsemissä maailmanmestaruuskilpailuissa vuosina 1997, 1998, 2004, 2008, 2009, 2010 ja 2011. Hän toimi Ranskan varakapteenina Kanadan MM-kilpailuissa 2008 ja Sveitsin MM-kilpailuissa 2009. Gras pelasi urallaan yhteensä 40 MM-ottelua tehopistein 3+1=4 keräten 16 rangaistusminuuttia.
Gras kuului Ranskan joukkueeseen Naganon talviolympialaisissa 1998 ja Salt Lake Cityn talviolympialaisissa 2002, joissa hän pelasi yhteensä kahdeksan ottelua ilman tehopisteitä.
Crescente Errázuriz
Crescente Errázuriz Valdivieso (28. marraskuuta 1839 Santiago de Chile – 5. kesäkuuta 1931) oli chileläinen roomalaiskatolinen arkkipiispa. Hän kuului dominikaaneihin.
Errázuriz Valdivieso sai pappisvihkimyksensä 18. joulukuuta 1863. Hänet nimitettiin 30. joulukuuta 1918 Santiago de Chilen arkkihiippakunnan johtoon. Piispaksi vihkiminen seurasi 12. tammikuuta 1919. Pääkonsekraattorina toimi Miguel Claro Vásquez, jota avustivat Eduardo Gimpert Paut ja Reinaldo Muñoz Olave. Errázuriz Valdivieso asetettiin virkaansa 29. tammikuuta. Hän kuoli 91-vuotiaana virassa.
Ulrika Jonsson
Eva Ulrika Jonsson (s. 16. elokuuta 1967 Sollentunan kunta, Ruotsi) on Isossa-Britanniassa asuva ruotsalaissyntyinen televisiojuontaja. Hän tuli tunnetuksi säätyttönä brittiläisessä aamuohjelmassa TV-am, jonka lisäksi hän on juontanut muun muassa Gladiaattoreiden brittiläistä versiota vuosina 1992–2000.
Tammikuussa 2009 Jonsson osallistui Britannian Big Brotherin julkkisversioon Celebrity Big Brother ja tuli voittajaksi 23. tammikuuta järjestetyssä finaalissa. Hän sai 57 % annetuista äänistä.
Jonsson toimi juontajana vuoden 1998 Eurovision laulukilpailussa Birminghamissa juontajaparinaan Terry Wogan.
Tomislav Koljatic Maroevic
pienoiskuva|Tomislav Koljatic Maroevic vuonna 2018. Tomislav Koljatic Maroevic (s. 19. syyskuuta 1955 Santiago de Chile) on chileläinen roomalaiskatolinen piispa. Hänet vihittiin papiksi Santiago de Chilen arkkihiippakuntaan 14. elokuuta 1987 ja nimitettiin Concepciónin (Santissima Concezionen) arkkihiippakunnan vihkipiispaksi sekä Bencennan titulaaripiispaksi 27. marraskuuta 1997. Piispaksi vihkiminen seurasi 6. tammikuuta 1998. Pääkonsekraattorina toimi paavi Johannes Paavali II, jota avustivat Giovanni Battista Re ja Jorge María Mejía.
Koljatic Maroevic sai 17. tammikuuta 2003 nimityksen Linaresin piispaksi, jonka virkaan hänet asetettiin 15. maaliskuuta.
Brady Ellison
Brady Ellison (s. 27. lokakuuta 1988 Glendale, Arizona, Yhdysvallat) on yhdysvaltalainen jousiampuja ja olympiamitalisti.
Ellison on voittanut useita arvokisamitaleja. Lontoon kesäolympialaisissa 2012 Ellison voitti hopeaa miesten joukkuekilpailussa. Rio de Janeiron kesäolympialaisissa 2016 hän voitti hopeaa miesten joukkuekilpailussa ja pronssia miesten yksilökilpailussa. Rio de Janeirossa joukkueeseen kuuluivat Ellison, Zach Garrett ja Jake Kaminski.
Heikki Maunonpoika Härmä
Heikki Maunonpoika Härmä oli Härmien alueen ensimmäinen uudisasukas, jonka perintöä ovat Alahärmän ja Ylihärmän paikannimet.
Heikki Maunonpoika muutti ensimmäisenä uudisraivaajana erämaahan nykyisen Alahärmän kirkon ja pappilan tienoille Lapualta, myöhemmän Härsilän alueelta, jossa asunut Jaakko Maunonpoika oli todennäköisesti hänen veljensä. Eero Kojonen päättelee Alahärmän historiassa, että Härmät ovat lähteneet uudisasukkaiksi Etelä-Pohjanmaalle mahdollisesti Maskun Härmälän rälssitilalta, jota viljeli eräs Juho Maunonpoika ainakin vuosina 1540-1556. Saman aikainen Maskun Seikelän isäntä Niilo Maunonpoika oli Härmälän perillisiä, ja siten mahdollisesti Juho Härmälän veli. Maskun Härmälä oli sittemmin mm. Eerik XIV:n ja Juhana III:n omistuksessa.
Uusi asuinpaikka erämaassa sijaitsi kruunulle kuuluvalla yhteismaalla, jossa ei vielä ollut asutusta. Heikki Härmä aloitti raivauksen 1537 ja sai tilalle 1543 kiinnekirjan kihlakunnantuomari Anders Wästgöteltä. Härmä oli isäntänä vuoteen 1553 asti veroluettelojen mukaan. Myöhemmät Mattilan ja Knuuttilan tilat ovat pääteltävissä Heikin poikien perustamiksi. Vuonna 1691 Erkki Olavinpoika Kunnari antoi laamanninkäräjillä selonteon polveutumisestaan Heikki Härmästä ja tässä selonteossa tulee esiin paikannimi Maskunmaanniemi Vuohisluoman pohjoispuolella. Vuohisluoma uuden alueen nimenä muuttui myöhemmin Naarasluomaksi ja Naarasluomasta Härmäksi, kun entisestä Härmän talosta tuli 1600-luvun lopulla pappila ja Alahärmän kirkko oli rakennettu sen maille.
Navarranajokoira
Navarranajokoira (bask. Nafar haize txakurra, esp. Sabueso navarro) eli pyreneittenajokoira (Piriniar haize txakurra) tai baskienjäniskoira (Euskal erbi txakurra) on espanjalainen koirarotu. Vaikka sitä tavataan vielä nykyisin kotiseudullaan, on se lähes sukupuuton partaalla: jäljellä on kokonaisuudessaan enää alle 5 urosta ja alle 100 narttua, joista lähes kaikki Navarrassa.
Pataluodon koulu
Pataluodon koulu on Joensuun Rantakylässä sijaitseva peruskoulu. Koulu tarjoaa opetusta vuosiluokilla 1–9. Koulun rehtorina toimii Liisa Välitalo. Vuonna 2022 koulussa oli noin 380 oppilasta.
Navarranajokoira
Ulkomuoto
Navarranajokoira on erittäin kevytrakenteinen eikä kovin kookas, ja se muistuttaa jonkin verran sabueso españolia. Sen keskipitkät raajat ovat hoikat ja lihakset hyvin kehittyneet, mikä tekee koirasta nopean ja ketterän juoksijan. Karvapeite on syvän punainen tai kanelinruskea valkoisin merkein, punaisen/kanelinruskean värisävyn ollessa kutakuinkin samankaltainen kuin lyhytkarvaisella ibizanpodencolla. Säkäkorkeutta ja painoa ei ole tarkkaan määritetty, koska ne molemmat vaihtelevat eri yksilöiden välillä suuresti.
Alkuperä
Navarranajokoira on kotoisin Pohjois-Espanjan baskialueilta, lähinnä Navarrasta ja Pyreneiltä. Se jalostettiin pääasiassa jäniksen metsästykseen, ja aiemmin se oli levinnyt lähes koko maahan. Baskin kielinen nimitys erbi txakurra tarkoittaa sananmukaisesti "jäniskoiraa". Registro de Raza Canina on rekisteröinyt osan nykyisin jäljellä olevasta kannasta, jotta tallennetut sukukirjat auttaisivat rodun tilanteen seuraamiseen ja mahdolliseen laajemman tason rekisteröintiin.
Zawiercien piirikunta
Zawiercien piirikunta on yksi Sleesian voivodikunnan piirikunnista. Sen arvioitu väkiluku oli vuoden 2019 lopussa 117 624. Piirikuntaan kuuluvat kaksi kaupunkikuntaa ovat Poręba ja Zawiercie. Kahdeksan maalaiskuntaa ovat Irządze, Kroczyce, Łazy, Ogrodzieniec, Pilica, Szczekociny, Włodowice, Żarnowiec ja niissä sijaitsee kylien lisäksi neljä kaupunkia, Łazy, Ogrodzieniec, Pilica ja Szczekociny. vasen|pienoiskuva|220px|Piirikunnan väestöpyramidi 2014. Vuoden 2019 lopussa Zawiercien piirikunnassa arvioitiin olevan 117 624 asukasta, joista 51,6 prosenttia naispuolisia ja 48,4 prosenttia miespuolisia. Puolan väestönlaskennassa 2011 väkiluvun laskettiin olevan 123 021 ja sen ennakoidaan vuoteen 2050 mennessä pienenevän 93 305 asukkaaseen. Alle 18-vuotiaiden arvioidaan vuoden 2019 lopussa muodostaneen 15,8 prosenttia piirikunnan väestöstä, työikäisten 58,9 prosenttia ja eläkeikäisten 25,3 prosenttia väestön keski-iän ollessa 44,1 vuotta. Elävänä syntyneiden määrä oli vuonna 2019 yhteensä 866 lasta.
Merkkijonohakualgoritmi
Merkkijonohakualgoritmit ovat algoritmeja, jotka etsivät lyhyen merkkijonon (hahmon) esiintymän pitkän merkkijonon (tekstin) seasta. Esimerkiksi hahmolla "land" on tekstissä "vårt land, vårt land, vårt fosterland" kolme esiintymää. Esiintymät voivat olla osittain päällekkäisiä.
Edellä esitellyn tarkan merkkijonohaun lisäksi voidaan tehdä myös likimääräistä merkkijonohakua, joka sallii tietyn määrän virheitä (esimerkkeinä hahmon "land" esiintymistä yhdellä virheellä ovat "ladd", "iand" ja "lgnd").
Tommi Kainulainen
Tommi Kainulainen -nimisiä henkilöitä ovat:
Joel Eriksson Ek
Joel Clas Eriksson Ek (s. 29. tammikuuta 1997 Karlstad, Ruotsi) on ruotsalainen jääkiekkoilija, joka pelaa NHL-joukkue Minnesota Wildissa. Wild varasi hänet ensimmäisellä kierroksella 20. pelaajana kesällä 2015. Eriksson Ek on pelipaikaltaan keskushyökkääjä, mutta hän osaa pelata myös laidassa.
Seuraura
Eriksson Ek on Färjestad BK:n kasvatti. Hän toimi kaudella 2012–2013 seuran U16-junioreiden varakapteenina ja voitti koko U16 SM:n pistepörssin tehoilla 9+7=16 sekä tehotilaston lukemalla +13. Eriksson Ek jakoi samalla kaudella myös Färjestadin J18-junioreiden sisäisen tehotilaston voiton J18 Allsvenskanissa Oscar Niklassonin kanssa lukemalla +9. Kaudella 2013–2014 hän nousi joukkueen varakapteeniksi ja voitti sisäisen pistepörssin sekä J18 Elitissä että J18 Allsvenskanissa, joista kummassakin Eriksson Ek ylsi myös Färjestadin sisäisen maalipörssin voittoon. Hän pelasi osan kaudestaan myös seuran J20-junioreissa voittaen kauden päätteeksi J20 SuperElitin hopeaa.
Kaudella 2014–2015 Eriksson Ek nousi 17-vuotiaana Färjestadin J20-junioreiden kapteenistoon. Hän oli joukkueen paras maalintekijä ja kolmanneksi paras pistemies tehoilla 21+11=32. Eriksson Ek jakoi J20 SuperElitin maalipörssin kymmenennen sijan kolmen muun pelaajan kanssa. Kevään 2015 pudotuspeleissä hän voitti Färjestadin sisäisen pistepörssin ja jakoi sisäisen maalipörssin voiton Tobias Sjökvistin kanssa tehoilla 5+5=10. Eriksson Ek palkittiin kauden päätteeksi J18 Allsvenskanin parhaana hyökkääjänä. Hän debytoi myös Färjestadin SHL-joukkueessa, jossa Eriksson Ek teki 34 runkosarja- ja kolmessa playoff-ottelussa tehot 4+2=6. Hän pelasi kauden aikana myös yhden CHL-ottelun. Tammikuussa 2015 Eriksson Ek teki Färjestadin kanssa kolmivuotisen SHL-sopimuksen.
Minnesota Wild varasi Eriksson Ekin ensimmäisellä kierroksella 20. pelaajana NHL:n varaustilaisuudessa 2015. Hän oli varaustilaisuuden ensimmäisenä varattu ruotsalaispelaaja. Eriksson Ek teki jo saman kesän heinäkuussa kolmivuotisen tulokassopimuksen Wildin kanssa. Hän siirtyi kaudeksi 2015–2016 kuitenkin vielä lainalle Färjestadiin. Eriksson Ek teki runkosarjassa 15 tehopistettä. Sibir Novosibirsk varasi Eriksson Ekin 95. pelaajana KHL:n varaustilaisuudessa 2016.
Eriksson Ek aloitti kauden 2016–2017 AHL-joukkue Iowa Wildissa, jossa hän pelasi yhden ottelun, kunnes Eriksson Ek nostettiin Minnesota Wildin NHL-vahvuuteen. Hän pelasi ensimmäinen NHL-ottelunsa kauden viidennellä kierroksella 22. lokakuuta 2016 vieraissa New Jersey Devilsia vastaan. Eriksson Ek sai ottelussa jääaikaa 9.36 minuuttia. Hän teki ottelussa myös ensimmäisen NHL-maalinsa. Eriksson Ek teki neljässä ensimmäisessä NHL-ottelussaan tehot 2+3=5, mutta hän jäi tämän jälkeen viidessä seuraavassa ottelussa ilman tehopisteitä. Eriksson Ek palasi lopulta loppukaudeksi lainalle kotimaahansa ja Färjestadiin.
Maajoukkueura
Eriksson Ek pelasi alle 20-vuotiaiden MM-kilpailuissa vuonna 2016. Hän pelasi myös alle 18-vuotiaiden MM-kilpailuissa vuonna 2015, jolloin Eriksson Ek oli Ruotsin paras maalintekijä ja jakoi sisäisen pistepörssin voiton Sebastian Olssonin kanssa tehoilla 5+1=6. Hänet valittiin Kanadaa vastaan pelatun puolivälieräottelun päätteeksi joukkueensa ottelun parhaaksi pelaajaksi. Eriksson Ek pelasi myös alle 18-vuotiaiden Ivan Hlinkan muistoturnauksessa vuonna 2014. Hän pelasi myös World U-17 Hockey Challengessa vuonna 2014. Yhteensä Eriksson Ek on pelannut 13 nuorten ja 33 poikien maaottelua.
Eriksson Ek teki A-maajoukkuedebyyttinsä Euro Hockey Challengessa 7. huhtikuuta 2016 Oskarshamnissa Sveitsiä vastaan. Eriksson Ek avasi A-maajoukkuemaalitilinsä kolmannessa ottelussaan heti kahdella osumalla 16. huhtikuuta 2016 Rosenheimissa Saksaa vastaan. Eriksson Ekin ensimmäinen maali jäi Ruotsin 1–3-voittoon päättyneen ottelun ratkaisumaaliksi. Hän oli voittamassa maailmanmestaruutta MM-kisoissa 2017.
Muuta
Eriksson Ekin pikkuveli Olle pelaa maalivahtina Färjestadin junioreissa. Veljesten isä Clas Eriksson on Färjestadin aiempi kapteeni ja nykyinen kuntovalmentaja.
NHL:n varaustilaisuus 2014
NHL:n varaustilaisuus 2014 oli 52. pidetty NHL:n varaustilaisuus. Se järjestettiin 27.–28. kesäkuuta 2014 Wells Fargo Centerissä Philadelphiassa. Florida Panthers voitti ensimmäisen varauksen arvonnassa, jolla se varasi Aaron Ekbladin.
Varattavaksi kelpaavat pelaajat
Kaikki pelaajat, jotka ovat syntyneet 1. tammikuuta 1994 ja 15. syyskuuta 1996 välisenä aikana, olivat oikeutettuja tulemaan valituksi vuoden 2014 varaustilaisuudessa. Varattavissa olivat myös vuoden 2012 varaustilaisuudessa valitut, mutta ilman NHL-sopimusta jääneet pelaajat, jotka ovat syntyneet ennen 30. kesäkuuta 1994.
Ennakkoarviot
Lähde:
Cale Fleury
Cale Fleury (s. 19. marraskuuta 1998 Saskatchewan) on kanadalainen jääkiekkoilija. Fleury edustaa NHL-seura Seattle Krakenia. Montreal Canadiens varasi Fleuryn vuoden 2017 varaustilaisuuden kolmannella kierroksella numerolla 87. Fleury on pelipaikaltaan puolustaja ja kätisyydeltään right. Fleury on 13. kesäkuuta 2023 mennessä pelannut urallaan 62 NHL-runkosarjaottelua. Näissä hän on tehnyt yhden maalin ja yhden syötön eli kaksi tehopistettä.
Guido Kratschmer
Guido Kratschmer (s. 10. tammikuuta 1953 Großheubach, Baijeri, Saksan liittotasavalta) on saksalainen kymmenottelija ja olympiamitalisti. Hän saavutti kaksi arvokisamitalia ja paransi kerran kymmenottelun maailmanennätystä.
Kratschmer otteli 14.–15. kesäkuuta 1980 Bernhausenissa kymmenottelun maailmanennätyksen 8 667 pistettä (nykyisellä taulukolla 8 649 pistettä). Länsimaiden boikotin vuoksi hän ei päässyt kilpailemaan Moskovan 1980 olympialaisissa. Ateenan EM-kilpailuissa 1982 hän sijoittui yhdeksänneksi 8 016 pisteellä. Myös Helsingin MM-kilpailuissa 1983 hänen sijoituksensa oli yhdeksäs (8 096 p). Los Angelesin 1984 olympialaisissa hän sijoittui neljänneksi 8 326 pisteellä. Stuttgartin EM-kilpailuissa 1986 hän keskeytti.
Kratschmer kilpaili 1990-luvun alussa rattikelkkailijana mutta epäonnistui yrityksessään päästä Albertvillen 1992 talviolympialaisiin Saksan kelkkailujoukkueessa.
Kultainen liiga 2008
Vuoden 2008 Kultainen liiga oli kuuden yleisurheilukilpailun sarja, jossa urheilijoilla oli mahdollisuus päästä jakamaan miljoonan dollarin palkintopottia voittamalla lajinsa jokaisessa osakilpailussa. Pamela Jelimo pystyi ainoana voittamaan lajinsa kuusi kertaa ja vei koko potin.
Kultaisen liigan lajit olivat miehillä 100 metriä, 400 metriä, 1 500 metriä, 400 metrin aidat, pituushyppy ja keihäänheitto, ja naisilla 200 metriä, 800 metriä, 100 metrin aidat ja korkeushyppy.
Osakilpailut
Kauden 2008 Kultaisen liigan kilpailut:
ISTAF
Miehet
Naiset
Toscanan saaristo
Toscanan saaristo on Ligurianmeren ja Tyrrhenanmeren välissä, Toscanan kaupungin edustalla sijaitseva saarten ketju. Tunnetuimmat saaret ovat Elba ja Montecristo, jotka yhdessä Gorgonan, Giglion, Capraian, Pianosan ja Giannutrin kanssa muodostavat Toscanan saariston kansallispuiston.
Seitsemän varsinaisen saaren lisäksi kansallispuistoon kuuluu joukko pienempiä saaria, mm. Scoglio d'Africa
Manuel Vicuña Larraín
thumb|right|Manuel Vicuña Larraín
Kultainen liiga 2008
Bislett Games
Miehet
Manuel Vicuña Larraín
Manuel Vicuña Larraín (20. huhtikuuta 1778 Santiago de Chile – 3. toukokuuta 1843) oli chileläinen roomalaiskatolinen arkkipiispa. Hänet vihittiin papiksi Santiago de Chilen hiippakuntaan vuonna 1803. Hänet nimitettiin Ceramuksen titulaaripiispaksi 15. joulukuuta ja Santiago de Chilen vihkipiispaksi 22. joulukuuta 1828. Hänet konsekroi piispaksi 21. maaliskuuta 1830 José Ignacio Cienfuegos Arteaga.
Kultainen liiga 2008
Bislett Games
Naiset
Manuel Vicuña Larraín
Vicuña Larraín sai 2. heinäkuuta 1832 nimityksen Santiago de Chilen piispaksi ja 21. toukokuuta 1840 sen ensimmäiseksi arkkipiispaksi, jonka virkaan hänet asetettiin 21. maaliskuuta 1841. Hän kuoli 65-vuotiaana virassa.
Kultainen liiga 2008
Golden Gala
Golden Gala järjestettiin Roomassa 11. heinäkuuta.
Miehet
Naiset
Meeting Gaz de France
Meeting Gaz de France järjestettiin Pariisissa 18. heinäkuuta.
Miehet
Weltklasse Zürich
Miehet
Naiset
Memorial van Damme
Memorial van Damme järjestettiin Brysselissä 5. syyskuuta.
Miehet
Naiset
Mikael VII Dukas
thumb|right|Mikael VII Dukas Mikael VII Dukas (1050–1090) oli Bysantin keisari 1067–1078. Hän oli Konstantinos X:n ja Eudokia Makrembolitissan poika. Hän hallitsi aluksi yhdessä veljiensä Andronikoksen ja Konstantinoksen kanssa. Konstantinos tunnetaan joskus nimellä Konstantinos XI, vaikka tällä tarkoitetaan yleensä Konstantinos XI Palaiologosta. Vuodesta 1068 keisarina oli myös Romanos IV Diogenes.
Kun sulttaani Alp Arslan kukisti Romanuksen Manzikertin taistelussa vuonna 1071, Mikaelista tuli yksinhallitsija. Mikaelista ei ollut valtakunnan hallitsijaksi, ja hänen aikanaan menetettiin viimeinenkin jalansija Italiassa ja seldžukeille piti jättää suuria osia Anatoliasta.
Vuonna 1078 alkaneiden kapinoiden johdosta Mikael luopui kruunusta, ja lopulta Nikeforos III Botaniates nousi valtaistuimelle.
Constantines
Constantines on kanadalainen indie rock-yhtye, joka perustettiin vuonna 1999 Guelphissa, Ontariossa. Yhtye on ottanut vaikutteita muun muassa The Clashiltä, Fugazilta, Bruce Springsteeniltä, ja Nick Cavelta. Yhtye on julkaissut neljä studioalbumia ja kaksi EP:tä.
Risch
Sijainti
Risch sijaitsee Zuginjärven länsirannalla, kymmenkunta kilometriä Zugista länteen.
Liikenne
Risch on liikenneväylien risteyspaikka:
Talous
Risch on lääkeyritys Hoffmann-La Rochen tuotekehitysyhtiön Roche Diagnostics International AG:n keskuspaikka.
Fanano
Fanano on kunta Pohjois-Italiassa olevassa Modenan maakunnassa Emilia-Romagnan alueella. Kunta on Apenniinien vuoristossa. Alueen korkein vuori 2 165 metriä korkea Monte Cimone ulottuu kunnan alueelle.
Mathew Barzal
Mathew Barzal (s. 26. toukokuuta 1997) on kanadalainen jääkiekkoilija, joka pelaa NHL-joukkue New York Islandersissa. Islanders varasi hänet vuonna 2015 ensimmäisen kierroksen 16. vuorolla.
Seuraura
Tulokaskaudellaan Thunderbirdsissä Barzal teki 14 maalia ja 54 tehopistettä.
Kesän 2015 varaustilaisuudessa New York Islanders varasi Barzalin koko tilaisuuden ensimmäisellä kierroksella. Pelattuaan kaksi ottelua NHL:ssä, Barzal lähetettiin Islandersin toimesta takaisin WHL-liigaan.
NHL:ssa Barzal debytoi kaudella 2016–2017. Hän pelasi NHL:ssa kaksi ottelua ilman tehopisteitä.
Barzal sai 5. marraskuuta 2017 Colorado Avalanchea vastaan pelatussa ottelussa viisi syöttöpistettä, mikä on New York Islandersin tulokkaiden yhden ottelun ennätys. Barzal teki NHL-uransa ensimmäisen kypärätempun eli kolme maalia yhdessä ottelussa 23. joulukuuta 2017 Winnipeg Jetsiä vastaan. Barzal voitti kaudella 2017–2018 tulokkaiden pistepörssin tehoilla 22+63.
Tammikuussa 2021 Barzal teki Islandersin kanssa kolmevuotisen ja yhteensä 21 miljoonan dollarin arvoisen jatkosopimuksen.
Maajoukkueura
Barzal kuului Kanadan alle 18-vuotiaiden maajoukkueeseen, joka voitti pronssia vuoden 2014 maailmanmestaruuskilpailuissa. Hän edusti maataan myös seuraavana vuonna, jolloin hän jälleen voitti pronssia. Lisäksi hän pelasi Ivan Hlinkan muistoturnauksessa vuonna 2014.
Pelityyli
Jatkoaika.comin verkkolehden Lassi Seppä kuvailee Barzalia perinteiseksi keskushyökkääjäksi, joka kykenee pelisilmänsä avulla edistämään joukkueensa pelinrakentelua.
New York (osavaltio)
New York on Yhdysvaltojen itäosassa sijaitseva osavaltio ja yksi maan 13 perustajaosavaltiosta. Se on pinta-alaltaan 27:nneksi suurin osavaltio ja asukasluvultaan neljänneksi suurin.
Osavaltion kaakkoiskulmassa sijaitseva 8,4 miljoonan asukkaan New York on Yhdysvaltain väkiluvultaan suurin kaupunki. Se tunnetaan talouden, kulttuurin ja liikenteen keskuksena sekä historiallisena maahanmuuttajien porttina maahan.
Maantiede
thumb|vasen|Fulton Chain -järvi osavaltion pohjoisosissa. New York on pinta-alaltaan 141 205 neliökilometrin suuruinen alue ja USA:n 27:nneksi suurin osavaltio. New York on varsinkin osavaltion eteläosissa tiheästi asuttu ja se onkin asukasluvultaan maan neljänneksi suurin, edellään vain Kalifornia, Texas ja Florida. Osavaltio rajoittuu New Yorkin suurkaupungin kohdalla Atlantin valtamereen, lännessä ja pohjoisessa Erie- ja Ontariojärviin. Atlantin rannikkoa on 210 km, Erie- ja Ontario-järvien rannikkoa yhteensä 600 km.
Historia
Ensimmäiset tunnetut asukkaat olivat hollantilaisia uudisraivaajia, jotka perustivat alueelle Uuden Amsterdamin siirtokunnan vuonna 1613. Britit vaihtoivat nykyisin Surinamena tunnetun siirtomaansa Uuteen Amsterdamiin vuonna 1664 ja nimesivät sen New Yorkiksi Yorkin herttuan mukaan. Vuonna 1683 siirtokunta, jota tuolloin kutsuttiin New Yorkin territorioksi, jaettiin 12 maakuntaan. Territorio oli paljon suurempi kuin nykyinen New Yorkin osavaltio, koska sillä ei periaatteessa ollut muuta länsirajaa kuin Tyynimeri ja se sisälsi myös osia nykyisistä Mainen, Massachusettsin ja Vermontin osavaltioista.
New York oli 11. osavaltio, joka allekirjoitti Yhdysvaltain perustuslain, 26. heinäkuuta 1788; se oli yksi niistä 13 osavaltiosta, jotka perustivat Yhdysvallat. Sisällissodassa New York oli pohjoisvaltioiden puolella, ja se kielsi orjuuden jo vuonna 1827.
New York oli 1960-luvulle asti Yhdysvaltojen kärjessä niin väkiluvun, talouden kuin kulttuurinkin mittareilla. Länsirannikon nopea kasvu vei Kalifornian sen ohi 1960-luvun puolivälissä, ja Texas ohitti New Yorkin väkiluvussa 2000-luvulla. Florida nousi New Yorkin ohi väkiluvussa vuonna 2014.
Hallinto ja politiikka
New Yorkin lainsäädäntövaltaa käyttää kaksikamarinen osavaltion parlamentti. Ylähuoneessa eli senaatissa on 62 jäsentä, alahuoneessa eli edustajainkokouksessa on 150 jäsentä. Parlamentin jäsenet valitaan kahdeksi vuodeksi kerrallaan. Ylintä toimeenpanovaltaa käyttää kuvernööri. Vuodesta 2021 kuvernöörinä on ollut Kathy Hochul.
Osavaltio jakautuu 62 piirikuntaan. Piirikuntien lisäksi osavaltiossa on kunnallishallinnon tasolla kolmea eri nimekettä. Kaupunkeja on osavaltiossa 62. Osavaltio on kaupunkien ja intiaanireservaattien ulkopuolella jaettu 932 towniin. Niiden sisällä on edelleen villageja, joilla on oma kunnallishallintonsa mutta jotka kuuluvat kuitenkin edelleen towniin.
Viime vuosikymmeninä New Yorkin osavaltion enemmistö on presidentinvaaleissa asettunut demokraattien ehdokkaan taakse. Viimeksi presidentinvaaleissa New York kannatti republikaaneja Ronald Reaganin puolesta Walter Mondalea vastaan hänen toiselle vaalikaudelleen vuonna 1984.
New Yorkin senaattorit liittovaltion hallinnossa ovat demokraatit Chuck Schumer (2022 asti) ja Kirsten Gillibrand (2024 asti).
New York palautti kuolemanrangaistuksen lainsäädäntöönsä vuonna 1995. Vuonna 2004 todettiin että tuomioita ei voida panna täytäntöön rikkomatta perustuslakia. Joukkomurhasta vuonna 2000 tuomittu John Taylor on todennäköisesti viimeinen kuolemaan tuomittu. Hänen tuomionsa on muutettu elinkautiseksi vuonna 2007. Viimeinen teloitus on suoritettu vuonna 1963.
Talous
New Yorkin bruttokansantuote vuonna 2010 oli 1 160 miljardia dollaria. Se oli Yhdysvaltojen osavaltioista kolmannella sijalla.
Maataloustuotannosta kaksi kolmasosaa tulee karjataloudesta. New York on myös maan itäosan johtava hedelmien ja vihannesten tuottaja.
Osavaltiossa on kaksi suurta lentoasemaa: John F. Kennedyn kansainvälinen lentoasema ja LaGuardian lentoasema.
Väestö
thumb|oikea|[[New York City.]] New York on väkiluvultaan Kalifornian, Texasin ja hiljattain kolmanneksi nousseen Floridan jälkeen Yhdysvaltain neljänneksi suurin osavaltio. Vuoden 2020 väestönlaskennan mukaan sen väkiluku oli 20 201 249, mikä on 4,2 % kasvua vuodesta 2010. Osavaltio menetti kuitenkin heinäkuusta 2020 heinäkuulle 2021 melkein 320 000 asukasta, mihin vaikutti erityisesti Yhdysvaltain sisäinen muuttoliikenne, jota ajoi eteenpäin koronaviruspandemia.
Vuonna 2020 New Yorkin asukkaista 5,5 % oli alle 5-vuotiaita, 20,7 % alle 18-vuotiaita ja 17,5 % yli 65-vuotiaita. Osavaltion väestö on ikääntymässä, ja vuoden 2010 alle 18-vuotiaita oli vielä 22 prosenttia asukkaista. Noin kaksi kolmannesta osavaltion väestöstä asuu korkeintaan kahden tunnin ajomatkan päässä New Yorkin kaupungista.
thumb|oikea|St. Patrick's Cathedral Manhattanilla. Uskonnollinen jakauma oli vuonna 2014 seuraava :
Vuonna 2008 osavaltiossa oli viisi yli sadantuhannen asukkaan kaupunkia: New York, Buffalo, Rochester, Yonkers ja Syracuse.
Kulttuuri
Osavaltiossa on 1 300 museota ja taidegalleriaa ja yli 200 teatteria. New Yorkin kaupunkia pidetään Yhdysvaltojen taiteen ja kulttuurin keskuksena, mutta kulttuurilaitoksia on myös osavaltion muissa kaupungeissa.
Urheilu
New York on isännöinyt talviolympialaisia Lake Placidissa vuosina 1932 ja 1980. Osavaltiossa on lukuisia vanhoja ammattilaisjoukkueita eri urheilulajeissa, joista suurin osa sijaitsee New Yorkin metropolialueella. Myös Buffalossa on kuitenkin NHL- ja NFL-joukkueet. NFL-joukkueiden New York Giants ja New York Jets kotipaikka East Rutherford on joukkueiden nimistä huolimatta New Jerseyn osavaltion puolella.
Moctar Ouane
Elämäkerta
Ouane kävi keskikoulun Askia Mohamedin lyseossa Bamakossa ja suoritti julkisoikeuden ja kansainvälisten suhteiden tutkinnot Dakarin yliopistossa. Hän työskenteli pääministeri Mamadou Dembélén, presidentti Moussa Traorén ja vuoden 1991 vallankaappauksen jälkeen valtionpäämiehenä toimineen Amadou Toumani Tourén diplomaattisena neuvonantajana.
Ouane jatkoi opintojaan Ranskan kansallisessa hallintokorkeakoulussa vuosina 1991–1992. Hän työskenteli sen jälkeen Malin ulkoministerin poliittisena neuvonantajana ja vuosina 1995–2002 maan YK-suurlähettiläänä. Vuodesta 2004 lähtien Ouane toimi seitsemän vuoden ajana Malin ulkoministerinä. Hän työskenteli Länsi-Afrikan talous- ja rahaliiton diplomaattisena neuvontanajana vuosina 2014–2016 ja sen jälkeen järjestön rauhan ja turvallisuuden pääedustajana.
Vuoden 2020 vallankaappauksen jälkeen väliaikainen presidentti Bah N’Daw nimitti Ouanen Malin siirtymäkauden pääministeriksi 27. syyskuuta 2020. Siviilin nimittäminen pääministeriksi oli ehtona Länsi-Afrikan talousyhteisön vallankaappauksen jälkeen asettamien pakotteiden poistamiselle.
Ouane nimitettiin uudelleen pääministeriksi 14. toukokuuta 2021. Sotilaat vangitsivat hänet ja presidentti N’Dawin sen jälkeen kun uudesta hallituksesta oli pudotettu turvallisuus- ja puolustusministereinä toimineet entisen sotilasjuntan jäsenet Modibo Koné ja Sadio Camara. N’Daw ilmoitti omasta ja hallituksensa erosta 26. toukokuuta. Väliaikaiseksi presidentiksi noussut Assimi Goïta nimitti kesäkuussa uudeksi pääministeriksi oppositioliike M5-RFP:n strategisen komitean puheenjohtajan Choguel Maïgan. Kotiarestiin määrätty Ouane vapautettiin elokuussa 2021.
Puoluekannaltaan sitoutumaton Ouane on naimisissa ja kolmen lapsen isä. Hän puhuu ranskaa, englantia, bambaraa ja fulania.
Ouanen hallitus
Presidentti Bah N’Daw vahvisti Ouanen ensimmäisen hallituksen kokoonpanon 5. lokakuuta 2020. Siihen kuului pääministerin lisäksi 25 ministeriä:
Hallitukseen kuului neljä sotilasta, joista kolme oli entisen sotilasjuntan jäseniä. Vuoden 2015 rauhansopimuksen allekirjoittaneet kapinalliset ja oppositioliike M5–RFP saivat molemmat neljä ministerinpaikkaa. Hallituksen muita jäseniä luonnehdittiin lähinnä teknokraateiksi. Ministereistä vain neljä oli naisia, vaikka lain mukaan heitä pitäisi olla vähintään 30 prosenttia. Hallituksen oli määrä toimia 18 kuukautta kestävän siirtymäkauden ajan.
Jääkiekon maailmanmestaruuskilpailut 1977
Jääkiekon maailmanmestaruuskilpailut 1977 pelattiin Wienissä. B-sarja pelattiin Tokiossa ja C-sarja Kööpenhaminassa. A-sarjassa pelattiin edellisvuoden tapaan siten, että yksinkertaisen sarjan lisäksi neljä parasta joukkuetta jatkoi mitalisarjassa muiden jatkaessa A-sarjassa säilymisestä. Alkusarjan sarjapisteet säilyivät mukana loppusarjaan. Kanada palasi mukaan maailmanmestaruuskisoihin kahdeksan vuoden tauon jälkeen.
Kisojen yllätyksiksi voidaan laskea Ruotsin kaksi voittoa Neuvostoliitosta. Tämän johdosta Neuvostoliiton valmentaja Boris Kulagin erotettiin ja hän siirtyi valmentajaksi selvästi heikompaan jääkiekkomaahan Tanskaan, eikä edes korkeimmalle sarjatasolle. Puolestaan Yhdysvaltain joukkueen kapteeni Lou Nanne löi valmentaja Joe Mariuccia kesken ottelun.
Suomi turnauksessa
Muun muassa Kanadan paluun johdosta Suomella ei ollut juuri muita tavoitteita kisoista kuin välttyä putoamiselta B-sarjaan. Joukkueessa oli uusia pelaajia ja uusi valmentaja, Lasse Heikkilä, apunaan Alpo Suhonen. Kulisseissa Heikkilän seuraajasta keskustelua pidettiin suorastaan tärkeämpänä kuin sitä, miten kisat sujuvat. Joukkueella oli mukana myös ensimmäistä kertaa manageri, Raimo Vasama, mutta hänen asemansa joukkueessa oli epäselvä Suomen Jääkiekkoliiton ja SM-liigan erimielisyyksien vuoksi. Jääkiekon suurmaista Suomi voitti turnauksessa Yhdysvallat, maalein 3–2. Tosin, Suomi myös hävisi Yhdysvalloille, luvuin 3–2. Suomalaispelaajista läpimurtonsa turnauksessa teki Pertti Koivulahti ollen joukkueensa paras pistemies, vaikka hän pelasi loukkaantumisista johtuen vain seitsemän ottelua kymmenestä. Ratkaisupeleissä Länsi-Saksaa ja Romaniaa vastaan hyvin pelasivat myös joukkueen runkopelaajat Lasse Oksanen, Timo Sutinen, Kari Makkonen ja Esa Peltonen, ajoittain myös Jukka Alkula.
B-sarja
Itä-Saksa nousi A-sarjaan. Alankomaat ja Itävalta putosivat C-sarjaan.
C-sarja
Italia nousi B-sarjaan.
Portugalin Grand Prix 2020
Autódromo Internacional do Algarven radalla on ajettu GP2-sarjan osakilpailu ja F1-sarjan talvitestit vuonna 2009 ja vuonna 2020 rata isännöi ensimmäistä kertaa F1-osakilpailua. Ennen osakilpailuviikonloppua Haas ilmoitti, että sen kuljettajat Romain Grosjean ja Kevin Magnussen eivät jatka tallissa kaudella. Tallipäällikkö Günther Steiner perusteli molempien pitkään tallissa ajaneiden kuljettajiensa korvaamista osittain taloudellisilla syillä ja osittain tuomalla uusia kuljettajalupauksia F1-sarjaan.
Vapaat harjoitukset
Ferrari toi osakilpailuviikonloppua varten päivitysosia autoihinsa, koska edellisessä osakilpailussa Charles Leclercin ja Sebastian Vettelin vauhti ei riittänyt viiden parhaimman joukkoon. Myös McLaren toi uusia päivityksiä autoihinsa. Mercedes muutti autojensa sähköjärjestelmää, koska Valtteri Bottas keskeytti edellisessä kilpailussa sähkövian vuoksi. Ensimmäisissä ja toisissa vapaissa harjoituksissa kuljettajat ajoivat tiukkoja mutkia sisältävällä radalla yhteensä 125 hylättyä kierrosaikaa, minkä seurauksena FIA joutui muuttamaan ratarikkomussääntöjään muutaman mutkan osalta.
Toisissa vapaissa harjoituksissa Pirelli antoi tallien kokeilla testirenkaitaan ensimmäisen puolen tunnin aikana. Gaslyn auton moottori hajosi, syttyi liekkeihin ja aiheutti punaiset liput radalle. Radalla heiluteltiin toisia punaisia lippuja, kun Verstappen ja Racing Pointin Lance Stroll kolaroivat ensimmäisessä mutkassa, mutta tuomaristo ei antanut kuljettajille rangaistuksia tilanteesta. McLarenin harjoitukset sujuivat sijoitusten osalta hyvin, kun Lando Norris oli kolmas ja Carlos Sainz viides, mutta he itse kokivat harjoitukset haastaviksi useiden ulosajojen, huonon pidon ja useiden ratarajojen rikkomisten vuoksi. Leclerc koki auton uudet päivitysosat lupaaviksi, kun hän oli harjoitusten neljäs. Renault sai tuomaristolta varoituksen, koska talli sekoitti vahingossa Pirellin kauden 2021 testirenkaat omiensa joukkoon. Bottas oli toisten vapaiden harjoitusten nopein. Tallikaveri Lewis Hamilton oli kahdeksas, koska hänellä oli vaikeuksia auton tasapainon kanssa ja hän koki uuden radan ajettavuudeltaan haastavaksi.
Kolmansia vapaita harjoituksia varten tuomaristo muutti ratarajoitussääntöjä, mutta muutoksesta huolimatta monta aikakierrosta hylättiin harjoitusten aikana. Renault’n Daniel Ricciardon harjoitukset epäonnistuivat, kun hänen DRS-siipensä hajosi eikä hän pystynyt ajamaan nopeaa aikakierrosta. Harjoitusten lopussa Vettel aiheutti radalle punaiset liput, kun hänen autonsa irrotti yhden radan viemärinkansista. Bottas oli kolmansien vapaiden harjoitusten nopein.
Aika-ajot
Aika-ajojen alkamista jouduttiin siirtämään 30 minuuttia myöhemmäksi, koska ratavirkailijat joutuivat korjaamaan Vettelin auton irrottaman viemärinkannen sekä tarkistamaan muiden kansien kiinnitykset turvallisuussyistä. Aika-ajojen ensimmäisen osion aikana radalla oli ruuhkaa, minkä seurauksena Vettel ja George Russell pystyivät parantamaan aikakierrostaan vasta viimeisillä aikakierroksillaan.
Aika-ajojen toisessa osiossa Vettelillä oli vaikeuksia aikakierroksen ajamisessa, ja hän sijoittui lopulta 15:nneksi ja karsiutui. Ricciardo pyörähti soralle, mutta hänen aikakierroksensa riitti jatkoon, jossa hän ei kuitenkaan voinut ajaa.
Aika-ajojen kolmannessa osiossa McLarenin kuljettajilla oli vaikeuksia radan pidon, tuuliolosuhteiden ja auton tasapainotuksen kanssa, mutta he pystyivät ajamaan niistä huolimatta seitsemänneksi ja kahdeksanneksi. Racing Point teki muutoksia Pérezin auton säätöihin, jotta hän sai lisää suorituskykyä aika-ajoja varten ja oli lopputuloksissa viides. Leclerc oli jälleen tyytyväinen autonsa päivitysosiin ja suorituskykyyn, joiden ansiosta hän ajoi neljänneksi. Verstappenilla oli aika-ajojen aikana vaikeuksia renkaiden ja liukkaan asfalttipäällysteen aiheuttaman heikon pidon vuoksi, eikä hän pystynyt viimeisessä osiossa taistelemaan paalupaikasta. Mercedes teki poikkeusratkaisun laittamalla kuljettajiensa autoihin kovemman rengasseoksen. Bottas ajoi yhden aikakierroksen ja Hamilton puolestaan kaksi aikakierrosta, minkä Bottas koki itsensä kohdalla vääräksi ratkaisuksi. Hamilton ajoi paalupaikalle ennen Bottasta ja kolmanneksi ajanutta Verstappenia.
Kilpailu
Kilpailun lähdössä kuljettajilla oli hankaluuksia radan heikon pidon ja ilmavirtausten sekä kevyen sadekuuron vuoksi. Alfa Romeo Racingin Kimi Räikkönen sai onnistuneen lähdön ja hän nousi kymmenen sijoitusta ylöspäin. Tallikaveri Antonio Giovinazzin kilpailu sen sijaan vaikeutui, kun hänen autonsa radio ei toiminut ja hän joutui luottamaan varikkohenkilökunnan näyttämiin ilmoituskyltteihin. Bottas taisteli Verstappenia vastaan lähdössä ja sai tämän ajamaan radan ulkopuolelle, ja palatessaan radalle Verstappen osui Pérezin kanssa. Pérez joutui tulemaan varikolle korjaamaan vaurioita, mutta hän pystyi nousemaan useamman ohituksen myötä lopulta seitsemänneksi. Ocon teki erikoisen varikkokäyntiratkaisun, kun hänet otettiin renkaanvaihtoon vasta 53. kierroksella ja pystyi sen avulla voittamaan tallikaveri Ricciardon ja sijoittumaan kahdeksanneksi.
Hamilton sai kilpailun puolivälissä renkaansa toimimaan ja hän nousi takaisin kilpailun ylivoimaiseen johtoon. Hamilton voitti kilpailun, Bottas oli toinen ja Verstappen kolmas. Hamilton ilmoitti, että ylivoimaisesta aikaerosta huolimatta hänellä oli kilpailun aikana kivulias jalan lihaskramppi, joka vaikeutti ajamista. Ferrarilla Leclerc ajoi jälleen neljänneksi ja tallikaveri Vettelin vauhti riitti kymmenenteen sijaan. Red Bullille kilpailu oli kaksijakoinen, kun Verstappen ajoi hankalan rengasvalinnan myötä kolmanneksi, mutta Albon puolestaan sai huonon lähdön ja putosi monta sijaa taaksepäin jääden kierroksen verran Verstappenista.
Gino Malvestio
Gino Malvestio PIME (14. tammikuuta 1938 Moale – 7. syyskuuta 1997) oli Brasiliassa toiminut italialainen roomalaiskatolinen piispa. Hänet vihittiin papiksi 26. kesäkuuta 1965 ja nimitettiin Parintinsin hiippakunnan johtoon 9. maaliskuuta 1994. Piispaksi vihkiminen seurasi 14. toukokuuta. Pääkonsekraattorina toimi Alfio Rapisarda, jota avustivat Luiz Soares Vieira ja Giovanni Risatti.
Malvestio kuoli 59-vuotiaana virassa.
Valeosto
Valeosto on poliisin käyttämä rikoksentorjuntamenetelmä ja pakkokeino, jonka käytöstä on säädetty pakkokeinolaissa. Valeostolla  tarkoitetaan poliisin tekemää esineen, aineen, omaisuuden tai palvelun ostotarjousta tai ostoa, jonka tavoitteena on saada poliisin haltuun tai löytää todiste rikosasiassa, rikoksella saatu hyöty taikka esine, aine tai omaisuus, joka on rikoksella joltakulta viety tai jonka tuomioistuin voi julistaa menetetyksi taikka jonka avulla voidaan muuten saada selvitystä rikosasiassa. Muun kuin näyte-erän ostaminen edellyttää, että ostaminen on välttämätöntä valeoston toteuttamiseksi.
Keskusrikospoliisin tai suojelupoliisin päällikkö päättää valeostosta. Yksinomaan yleisön saataville toimitetusta myyntitarjouksesta tehtävästä valeostosta saa päättää myös tehtävään määrätty salaiseen tiedonhankintaan erityisesti koulutettu pidättämiseen oikeutettu virkamies.
Valeoston edellytykset
Valeosto saadaan tehdä, jos on syytä epäillä rikosta, josta säädetty ankarin rangaistus on vähintään kaksi vuotta vankeutta, taikka varkautta tai kätkemisrikosta ja on todennäköistä, että valeostolla saavutetaan jokin edellä mainittu tavoite.
Valeoston toteuttaja saa tehdä vain sellaista tiedonhankintaa, joka on välttämätöntä valeoston toteuttamiseksi. Valeosto on toteutettava siten, ettei se saa kohteena olevaa tai muuta henkilöä tekemään rikosta, jota hän ei muuten tekisi.
Valeosto asunnossa on sallittua vain, jos sisäänkäynti tai oleskelu tapahtuu asuntoa käyttävän aktiivisella myötävaikutuksella. Kotietsinnästä säädetään erikseen.
Valeoston tallentaminen
Pidättämiseen oikeutettu virkamies saa päättää, että valeostoa toteuttava poliisimies varustetaan kuuntelun ja katselun mahdollistavalla teknisellä laitteella, jos varustaminen on perusteltua hänen turvallisuutensa varmistamiseksi.
Kuuntelu ja katselu saadaan tallentaa. Tallenteet on hävitettävä heti sen jälkeen, kun niitä ei tarvita poliisimiehen turvaamiseen. Jos niitä on kuitenkin tarpeen säilyttää asiaan osallisen oikeusturvaan liittyvistä syistä, tallenteet saadaan säilyttää ja niitä saadaan käyttää tässä tarkoituksessa. Tällöin tallenteet on hävitettävä, kun asia on lainvoimaisesti ratkaistu tai jätetty sillensä.
Presper Eckert
Eckert oli toisen maailmansodan alkuvaiheessa kehittämässä tutkaa, mutta siirtyi vuonna 1942 rakentamaan elektronista laskinta John Mauchlyn kanssa. Tuloksena oli vuonna 1946 valmistunut, elektroniputkiin perustunut Eniac-tietokone (Electronic Numerical Integrator And Computer). Eckert ja Mauchly perustivat Eckert–Mauchly Computer Corporation -yhtiön (EMCC), joka liitettiin vuonna 1950 Remington Rand -yhtiöön. EMCC kehitti ensimmäisen yhdysvaltalaisen kaupallisen tietokoneen UNIVAC I:n, joka luovutettiin Yhdysvaltain väestönlaskentavirastolle vuonna 1951.
Panagiótis Giannákis
Panagiótis Giannákis (, s. 1. tammikuuta 1959 Níkaia) on kreikkalainen koripallovalmentaja ja kilpauransa päättänyt koripalloilija. Hän on yksi Euroopan arvostetuimmista koripallopersoonista.
Pelaajaura
Giannákis aloitti koripallouransa Ionikos Nikaias BC:n riveissä. Hönet siirrettiin vasta 13-vuotiaana miesten edustuksen riveihin hänen hämmästyttävän hyvän peliälynsä ansiosta. Hänen silloinen valmentajansa, Giórgos Vasilakópoulos, näki Giannákiksessa pelaajan ainesta ja hän nosti Giannákiksen edustusjoukkueeseen. Nykyisin Vassilakopoulos on FIBA Europen presidentti.
Vuonna 1984 hänet siirrettiin Arisin riveihin pelaamaan yhdessä Níkos Gkálisin ja muun sen ajan huippujoukkueen kanssa. Tästä siirrosta alkoikin Arisin ja Giannákiksen kulta-aika. Kahdeksan vuoden aikana joukkue voitti seitsemän Kreikan mestaruutta ja kuusi Kreikan Cupia. Giannákis osallistui myös Euroliigan peleihin Arisin paidassa ollessaan. Hän edusti Kreikan koripallomaajoukkuetta kotikisoissa 1987 ja voitti Euroopan mestaruuden. Jugoslavian EM-kisoissa 1989 hän voitti hopeaa. Hän voitti kuitenkin ainoastaan yhden kansainvälisen sarjan, Saporta Cupin vuonna 1993. Giannákis oli siirtynyt Arisin joukkueen johtohahmoksi Galisin lähdettyä.
Pelattuaan melkein vuosikymmenen Arisin riveissä Giannákis siirtyi Panionisin riveihin vuonna 1993. Siellä hän pelasi ainoastaan yhden kauden ennen kuin lähti Panathinaikosin riveihin.
Uransa loppuvuodet Giannákis pelasi Panathinaikosissa. Hän voitti Dominique Wilkinsin kanssa Euroliigan ja Kreikan Cupin vuonna 1996.
Valmennusura
Hän aloitti Kreikan koripallomaajoukkueen valmentajana heti uransa päätyttyä vuonna 1997. Kahden vuoden aikana hän valmensi maajoukkueen EM-neloseksi ja MM-kisoissa myös neljänneksi. Maajoukkuetehtävistä hän siirtyi Panionios BC:n valmentajaksi ja sieltä edelleen vuonna 2002 Maroussin valmentajaksi. Neljän vuoden aikana hän nosti Maroussin Kreikan eliittiin ja valmensi Vasíleios Spanoúlisia. Samanaikaisesti hän ryhtyi valmentamaan Kreikan koripallomaajoukkuetta uudestaan vuonna 2004. Ateenan olympialaisissa 2004 hän valmensi Kreikan viidenneksi. EM-kisoissa 2005 hän valmensi Kreikan kullalle. Hänen alaisuudessaan Kreikka voitti vielä hopeaa MM-kisoissa 2006. Tuossa turnauksessa Kreikka voitti Yhdysvaltain koripallomaajoukkueen 101–95 ja meni finaaliin USA:n sijaan.
Vuoden 2006 jälkeen hän päätti sitoutua ainoastaan maajoukkueeseen ja lopetti Maroussin valmentamisen. 2008 hän palasi valmentajaksi Olympiakosiin ja lopetti maajoukkueessa. Giannákis valmensi seuraa kaksi kautta ja lopetti kesällä 2010.
Olympiakosin jälkeen Giannákis valmensi ranskalaisseura CSP Limogesia 2012-2013, Kiinan koripallomaajoukkuetta 2013-2014 sekä Aris Thessalonikia 2017-2018.
Koivurinne (Vantaa)
Koivurinne on pientaloalue Länsi-Vantaalla Petikon kaupunginosassa Vihdintien itäpuolella.
Alueelle on tullut voimaan asemakaava (2011), joka sisältää satakunta uutta pientalotonttia kaupungin maille Koivurinne-tien molemmin puolin. Virkistysalueelle Brenstakanniitylle on kaavassa esitetty hulevesialtaita. Uudet tulevat kadut on nimetty eri koivulajeista (Hieskoivuntie, Loimaankoivuntie, Pirkkalankoivuntie, Taalainkoivuntie jne.)
Alueella sijaitsee Marttatupa, joka on siirretty tänne Helsingin Rajasaaresta. Palvelut ovat Askiston puolella ( koulu, päiväkoti ym.), jonne johtaa kevyen liikenteen alikulku. Vihdintieltä kulkevat bussit sekä Helsinkiin että Martinlaakson kautta Myyrmäkeen.
Alueen pohjoispuolinen Koivurinteenpuisto jää virkistyskäyttöön kuten myös alueen keskelle jäävä Puunhakkaajanmäki.
Läheinen Friimetsä on yleiskaavassa osoitettu tiiviisti rakennettavaksi pientaloalueeksi, mutta sen asemakaavoitus ei ole vielä alkanut. Katuyhteydet sinne tulisivat sekä Vihdintieltä Askiston liittymästä että Pyymosantieltä Petikon suunnasta.
Tiistai
Tiistai (lyhenne ti tai tiist. ) on viikonpäivä maanantain jälkeen ja ennen keskiviikkoa.
Muissa kielissä
Sanan ”tiistai” etymologia on ruotsin sanassa tisdag. Tämä, samoin kuin vastaavat saksan ja englannin sanat tarkoittavat Tyr-jumalan päivää: Dienstag tai Tuesday. Useissa muissa kielissä se on Mars-jumalan päivä, Dies Martis, espanjaksi martes, ranskaksi mardi ja italiaksi martedí. Myös japaniksi se on planeetta Marsin (火星, kasei) päivä 火曜日 (kayōbi).
Venäjässä tiistai on вторник (toinen päivä), kuten myös kiinaksi ja portugaliksi kolmas.
James Toseland
James Toseland (s. 5. lokakuuta 1980, Doncaster, South Yorkshire, Englanti) on brittiläinen ratamoottoripyöräilijä.
Kaudelle 2001 Toselandille avautui tallipaikka Superbiken maailmanmestaruussarjaan. Jo kahtena ensimmäisenä kautenaan hän menestyi paremmin kuin alemmissa sarjoissa; 2003 Toseland nappasi ensimmäisen voittonsa Oscherslebenin radalla ja oli kolmas MM-pisteissä. Kaudella 2004 Toseland voitti Superbiken maailmanmestaruussarjan mestaruuden tasaisen varmalla työllä; hän voitti kauden aikana vain kolme kisaa kaikkiaan 22 lähdöstä.